CELEX: 32018D0753
Language: hu
Date: 2018-05-22 00:00:00
Title: A Bizottság (EU) 2018/753 határozata (2018. május 22.) Írországnak a nemzetközi védelmet kérelmezők befogadására vonatkozó szabályok megállapításáról szóló 2013/33/EU európai parlamenti és tanácsi irányelvben való részvétele megerősítéséről

23.5.2018   
            
            
               HU
            
            
               Az Európai Unió Hivatalos Lapja
            
            
               L 126/8
            
         A BIZOTTSÁG (EU) 2018/753 HATÁROZATA
   (2018. május 22.)
   Írországnak a nemzetközi védelmet kérelmezők befogadására vonatkozó szabályok megállapításáról szóló 2013/33/EU európai parlamenti és tanácsi irányelvben való részvétele megerősítéséről
   AZ EURÓPAI BIZOTTSÁG,
   tekintettel az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyvre és különösen annak 4. cikkére,
   tekintettel az Írország által, azon szándékára vonatkozóan benyújtott értesítésre, miszerint elfogadja és magára nézve kötelezőnek tekinti a nemzetközi védelmet kérelmezők befogadására vonatkozó szabályok megállapításáról szóló, 2013. június 26-i 2013/33/EU európai parlamenti és tanácsi irányelvet (1),
   mivel:
   
               (1)
            
            
               2013. június 26-án elfogadták a 2013/33/EU európai parlamenti és tanácsi irányelvet. A tagállamoknak 2015. július 20-ig hatályba kellett léptetniük azokat a törvényi, rendeleti és közigazgatási rendelkezéseket, amelyek szükségesek ahhoz, hogy az irányelvnek megfeleljenek.
            
         
               (2)
            
            
               Írország 2018. január 24-i levelével azon szándékára vonatkozóan nyújtott be értesítést, hogy elfogadja és magára nézve kötelezőnek tekinti a 2013/33/EU irányelvet.
            
         
               (3)
            
            
               2018. február 20-án, április 4-én és április 9-én Írország továbbította a Bizottságnak a 2013/33/EU irányelvet a nemzeti jogba átültető jogszabály tervezetét. A jogszabálytervezet véglegesítése folyamatban van.
            
         
               (4)
            
            
               mivel teljesültek Írország részvételének feltételei, az Európai Unió működéséről szóló szerződés 331. cikkének (1) bekezdésében előírt eljárás szerint meg kell erősíteni Írországnak a 2013/33/EU irányelvben való részvételét.
            
         
               (5)
            
            
               Átmeneti intézkedésekre van szükség, hogy Írország lezárhassa azon törvényi, rendeleti és közigazgatási rendelkezések hatálybaléptetésének eljárását, amelyek szükségesek ahhoz, hogy a 2013/33/EU irányelvnek megfeleljen. Mivel Írország már az ezen irányelvet a nemzeti jogba átültető intézkedések – azok elfogadása céljából történő – előkészítésének előrehaladott szakaszában van, észszerűnek tekinthető annak előírása, hogy Írország legkésőbb 2018. június 30-ig zárja le az eljárást,
            
         ELFOGADTA EZT A HATÁROZATOT:
   1. cikk
   (1)   A Bizottság megerősíti Írországnak a 2013/33/EU irányelvben való részvételét.
   (2)   A 2013/33/EU irányelv e határozattal összhangban 2018. május 24-től alkalmazandó Írországra.
   2. cikk
   Írország hatályba lépteti azokat a törvényi, rendeleti és közigazgatási rendelkezéseket, amelyek szükségesek ahhoz, hogy a 2013/33/EU irányelvnek legkésőbb 2018. június 30-ig megfeleljen. Írország e rendelkezések szövegét haladéktalanul megküldi a Bizottság számára. Ezekben az intézkedésekben hivatkozni kell a 2013/33/EU irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját Írország határozza meg.
   3. cikk
   Ez a határozat 2018. május 24-én lép hatályba.
   
      Kelt Brüsszelben, 2018. május 22-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 180., 2013.6.29., 96. o.